open-index/open-wikipedia-markdown huggingface dataset:
Լիամ Վոլշ

**Լիամ Վոլշ** (, ), անգլիացի ֆուտբոլիստ, կիսապաշտպան։ Հանդես է գալիս անգլիական «Բրիստոլ Սիթիի» կազմում։

## Ակումբային կարիերա
### «Էվերթոն»
5 տարեկան հասակում Վոլշը միացել է «Էվերթոն ՖԱ»-ի ակադեմիային։ 2015 թվականի մարտին ֆուտբոլիստը թիմի հետ կնքել է իր առաջին պրոֆեսիոնալ պայմանագիրը։ Լիամը հանդես է եկել «Էվերթոնի» Մ18 և Մ23 հավաքականների կազմերում։

Թիմի կազմում ֆուտբոլիստն իր դեբյուտը նշել է 2015 թվականի օգոստոսի 1-ին՝ փոխարինման դուրս գալով «Լիդս Յունայթեդի» դեմ խաղում։ Հանդիպումն ավարտվել է 2-0 հաշվով՝ «Լիդսի» հաղթանակով։ 2015 թվականի նոյեմբերին «Էվերթոն Մ18» թիմի կազմում Լիամը խփել է իր առաջին գոլը «Դերբի Կաունտիի» դեմ խաղում։ Արդյունքում նրա գոլը ճանաչվել է թիմի լավագույն գոլը նոյեմբեր ամսվա ընթացքում։

2016-17 մրցաշրջանի ընթացքում Լիամ Վոլշը հանդես է եկել «ԷվերթոՆ Մ23» թիմի կազմում։ Նա որպես թիմի ավագ երկու գոլի հեղինակ է դարձել «Բոլթոն Ուոնդերերսի» դեմ խաղում։ Այնուհետև նա թիմի հետ երկարաձգել է իր պայմանագիրը մինչև 2019 թվականը։ Վոլշը դարձել է Մ23 թիմի հիմնական կիսապաշտպաններից մեկը։ 2017 թվականի փետրվար ամսին ֆուտբոլիստը ճանաչվել է Պրեմիեր Լիգա 2-ի լավագույն ֆուտբոլիստ։

#### «Յովիլ Թաուն»
2016 թվականի հունվարի 6-ին մեկ ամիս վարձակալության ժամկետով ֆուտբոլիստը տեղափոխվել է «Յովիլ Թաուն»։ Նա իր դեբյուտը նշել է Անգլիայի գավաթի խաղարկության շրջանակներում կայացած «Կարլայլ Յունայթեդի» դեմ խաղում։ 2016-17 մրցաշրջանի ընթացքում Լիամը մասնակցել է 17 հանդիպման։ Մրցաշրջանի ավարտից հետո ավարտվել է նաև նրա վարձակալության ժամկետը, իսկ Վոլշը թիմում անցկացրած ժամանակի մասին ասել է, որ ինքն այդ ընթացքում «մարդ է դարձել»։

2017 թվականի օգոստոսի 31-ին Վոլշը վարձավճարով տեղափոխվել է Չեմպիոնշիպում հանդես եկող «Բիրմինգհեմ Սիթի»։ Նա իր դեբյուտը նշել է «Նորվիչ Սիթիի» դեմ խաղում։ Լիամը մասնակցել է հանդիպման 57 րոպեներին, ստացել դեղին քարտ, իսկ հանդիպումն ավարտվել է 1-0 հաշվով՝ «Նորվիչի» հաղթանակով։

### «Բրիստոլ Սիթի»
2018 թվականի հունվարի 5-ին Լիամ Վոլշը տեղափոխվել է «Բրիստոլ Սիթի»։ Նա թիմի հետ կնքել է 2․5 տարվա պայմանագիր։ Վոլշը «Բրիստոլի» կազմում իր դեբյուտը նշել է Ֆուտբոլային լիգայի գավաթի խաղարկության կիսաեզրափակչի շրջանակներում կայացած «Մանչեսթեր Սիթիի» դեմ խաղում, որն ավարտվել է 2-1 հաշվով՝ «Մանչեսթերի» հաղթանկով։ Չեմպիոնշիպի շրջանակներում նա իր դեբյուտը նշել է 2018 թվականի հունվարին 13-ին կայացած «Նորվիչ Սիթիի» դեմ խաղում։ Նա դաշտ է դուրս եկել մեկնարկային կազմում և մասնակցել է հանդիպման 69 րոպեների։ Իսկ հանդիպումն ավարտվել է 1-0 հաշվով՝ «Բրիստոլի» պարտությամբ։ 2017-18 մրցաշրջանի ընթացքում անգլիացի ֆուտբոլիստը թիմի կազմում անցկացրել է 8 հանդիպում։

## Միջազգային կարիերա
Անգլիա Մ18 հավաքական Վոլշն առաջին անգամ հրավիրվել է 2014 թվականի սեպտեմբերի 16-ին։ Իր դեբյուտը հավաքականի կազմում նա նշել է սեպտեմբերի 24-ին՝ Իտալիայի հավաքականի դեմ խաղում, որն ավարտվել է 2-0 հաշվով՝ իտալացիների հաղթանակով։

## Վիճակագրություն

## Ծանոթագրություններ

## Արտաքին հղումներ
*

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քովենթրի Սիթիի ֆուտբոլիստներ
Կինմեն ազգային պարկ

**Կինմեն ազգային պարկ** (), ազգային պարկ Կինմեն և Լիեու կղզիների վրա։ Այն Թայվանի Կինմեն գավառի վարչական շրջանի մի մասն է։ Կինմեն ազգային պարկն ընդգրկում է հինգ տարածքներ. Թայվու լեռը, Գինգինտոու մարտադաշտը, Գուգանգը, Մաշան բլուրը և Լիեուն։ Պարկն ունի 35,29 քառ. կմ տարածք կամ Կինմեն շրջանի քառորդ մասը։

## Պատմություն
Պարկը հիմնադրվել է 1995 թվականին։

## Էկոլոգիա
Մերձարևադարձային կլիմայի և բնակչության ցածր թվի շնորհիվ պարկը դառնում է ապաստարան չվող թռչունների համար աշնանից մինչև գարուն։ Տարածքում հայտնաբերվել է 319 թռչնի տեսակներ։

## Տեսակներ
* Տեսարժան վայրեր
* Պատմական պահպանվող տարածք
* Ռեկրեացիոն տարածք
* Ընդհանուր սահմանափակումներ ունեցող տարածք

## Պատկերասրահ

Kinmen National Park Yenping Lee 003.jpg
Jhongshanlin Visitor Center 20060708.jpg
Kinmen National Park Yenping Lee 002.jpg
Kinmen National Park Yenping Lee 007.jpg


## Տես նաև
* Թայվանի ազգային պարկեր

## Ծանոթագրություններ

## Արտաքին հղումներ
* Կինմեն ազգային պարկի պաշտոնական կայք 

Կատեգորիա:Թայվանի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1995 հիմնադրված բնության հատուկ պահպանվող տարածքներ‎
Կալինկա

**«Կալինկա»** (բռնչի (կալինա) բույսի անունով, հայտնի է նաև *«Կալինկա-Մալինկա»* անվամբ), ռուսական երգ, գրվել է Իվան Լարիոնովի կողմից՝ ժողովրդական ոճով։ Երբեմն սխալմամբ համարում են ժողովրդական երգ։ «Կալինկա» են անվանում նաև այս երգի մեղեդու ներքո ներկայացվող պարը։

## Պատմություն
Երկար ժամանակ համարվել է ռուսական ժողովրդական երգ, բայց այնուամենայնիվ երգի բառերն ու երաժշտությունը գրվել են 1860 թվականին կոմպոզիտոր, գրականագետ, բանաստեղծ Իվան Լարիոնովի կողմից։ Երգն առաջին անգամ կատարվել է Սարատովի թատրոնի սիրողական բեմից։ Ավելի ուշ, այդ ժամանակի հայտնի երգիչ և ժողովրդական երգչախմբի ղեկավար Ագրենև Սլավյանսկու խնդրանքով, ում հետ հեղինակը մտերիմ էր, այս երգը հանձնում է նրա երգացանկին։ Հենց Սլայվյանսկիի երգչախմբից էլ «Կալինկան» սկսում է ճանաչում գտնել։

Երգին միջազգային ճանաչում է բերել ռուս խորհրդային կոմպոզիտոր, ԽՍՀՄ ժողովրդական արտիստ Ալեքսանդր Ալեքսանդրովի մշակումը (1883-1946), քանի որ նրա ստեղծած երգի ու պարի անսամբլի (Ռուսաստանի բանակի Ա.Ալեքսանդրովի անվան երգի և պարի անսամբլ) բազմակի կատարումների շնորհիվ «Կալինկան» հնչել է արտասահմանյան բազմաթիվ բեմերից։

## Երգի բառեր

## Պար

Կա նաև «Կալինկա» անունով բալետի պար, հիմնված ժողովրդական պարի շարժումների վրա։ Երբեմն «Կալինկան» նույնացվում է ռուսական իմպրովիզացիոն պարերի հետ։ Երաժշտական չափը 2/4, տեմպը՝ փոփոխական, օգտագործվում են ավանդական պարերի բազմաթիվ էլեմենտներ, ինչպիսիք են՝ ցատկերը, խմբապարերն ու շուրջպարերը։ Շարժումը բաղկացած է վեհ շրջանային, ձեռքերը տարբեր ուղղություններով տարածող գործողություններով։ Գոյություն ունեն «Կալինկա» անվամբ տարբեր պարային անսամբլներ։

«Կալինկա-Մալինկան» էստրադային պար է։  Ռուսական ավանդական պարն առանց բալետի տարրերի է։

## Տես նաև
*Կորոբուշկա

## Ծանոթագրություններ

## Արտաքին հղումներ
* Видеозапись «Калинки» — исполняет группа «Кристалл-Балалайка»
* О Ларионове
* Партитура «Калинки»
* Русский народный танец «Калинка», ансамбль «Ровесник» г. Казань 

Կատեգորիա:1860 երգեր
Կատեգորիա:Խորհրդային երգեր
Կատեգորիա:Ռուսերեն երգեր
Արգենտինական կրիա

**Արգենտինական կրիա** կամ **չիլիական կրիա** (), ցամաքային կրիայի տեսակ։ Հանդիպում է այդ կրիայի երկու ենթատեսակ՝ *Chelonoidis chilensis chilensis* և *Chelonoidis chilensis donosobarrosi*:

## Նկարագրություն
### Արտաքին տեսք
Կրիայի միջին չափը վահանի երկարությամբ հասնում է 25 սմ-ի։ Վահանը մի փոքր տափակ է, քերթավոր, որի պաշտպանիչ մասը գտնվում է կենդանիների հետնամասում և ունի կախովի եզրեր։ Վերին ծնոտը կեռ է։ Գունավորումը չնկատվող է՝ դեղնաշագանակագույն։ Արուները ավելի փոքր են քան էգերը, բայց նրանց վահանի ծայրերի սրությունը ավելի լավ է արտահայտված։ Ինչպես ցամաքային կրիաների մեծամասնությունը, այս տեսակի արուների վահանների վրա նկատվում է մի փոքր փոս։ Կրիայի ձագերը ծնվում է 45-47 մմ չափով և կշռում են մոտ 25 գրամ։

### Տարածում և արեալ
Հանդիպում է Արգենտինայում, Հարավային Բոլիվիայում և Պարագվայում։

Արգենտինական կրիաները գիշերը և օրվա մեծ մասը անցկացնում են իրենց փորված փոսերում։ Չոր և սառը ժամանակաշրջանում խորը թաքստոցներ են փորում իրենց հորերում։

### Սնունդ
Նրանք հիմնականում սնվում են բուսական սննդով՝ մրգերով, թփերի և ծառերի ոստերով, կակտուսներով և խոտով։ Նրանք կարող են ուտել խխունջ, որն իրենց համար կալցիումի և սպիտակուցի աղբյուր է հանդիսանում։

### Բազմացում
Զուգավորումը տեղի է ունենում նոյեմբեր-դեկտեմբեր ամիսներին, իսկ ձվադրումը՝  հունվարին։ Բնի մեջ լինում է մինչև վեց ձու՝ 3,5 սմ տրամագծով և 4,5 սմ երկարությամբ։ Ինկուբացիայի տևողությունը մոտ մեկ տարի է։

## Արգենտինական կրիա և մարդ
Արգենտինայի կենտրոնական և հյուսիսային տեղամասերում բնակիչների պատճառով կրիաների թվաքանակը նվազում է։ Կրիաներին արտահանում են վաճառելու նպատակով, ինչը թույլատրված է օրենքով։

Առևտրային նպատակներով արգենտինական կրիայի արտահանումը Պարագվայից արգելված է։ Որսալը և արտահանելը թույլատրվում է միայն գիտական նպատակներով։

Բոլիվիայից հիմնականում արտահանվում է ԱՄՆ։

## Լրացուցիչ տեղեկություններ
Կան ապացույցներ, որ վերջերս հայտնաբերվել է կրիաների նոր տեսակ՝ *Chelonoidis petersi*, որը սերտորեն կապված է արգենտինական կրիայի հետ։ Վերջինս *Chelonoidis chilensis*-ից տարբերվում է իր ավելի մեծ չափերով և մուգ գույնով։

## Ծանոթագրություններ

## Գրականություն
* *Кудрявцев С. В. Фролов В. Е. Королёв А. В.* Террариум и его обитатели. — М.: Лесная промышленность, 1991. — С. 76.

## Արտաքին հղումներ
* Արգենտինական կրեան zooclub.ru կայքում 
* Արգենտինական կրեան cherepahi.ru կայքում 

Կատեգորիա:Կրիաներ
Ավետարան (4814)

**Ավետարան** (4814), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4814 թվի տակ։ Ձեռագիրը գրվել է 1294 թվականին Հակոբ գրչի  կողմից՝ Տէր Յուսկան որդու վանքում (Արգելան)։ Ծաղկողը եղել է՝ Խաչերը։ Ստացողը եղել է Խելոք և որդին՝ Պռոշն։ Գրված է թղթի վրա, որը ունի 30x23 չափս։ Ձեռագիրը կազմված է 266 թերթից։ Գրված է երկսյուն, բոլորգրով։ Ունի  տերունական 5, ավետարանիչ 4, խորան 4, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 83բ, 265բ, ծաղկողի՝ 209ա, հետագայի՝ 83բ, 129ա (1379թ.), 226բ (1386թ.), 83բ, 129ա, 208ա, 208բ, 266ա (14-րդ դար), 267ա (1580թ.), 267ա (16-րդ դար)։

## Ծանոթագրություններ

Կատեգորիա:Մատենադարանի ձեռագրեր
Phoenix

**Phoenix** , ֆրանսիական ռոք խումբ՝ Վերսալից, որը ստեղծագործում է ինդի փոփ և ալտերնատիվ ռոք ժանրերում։ Կազմավորվել է 1997 թվականին՝ Թոմաս Մարսի (վոկալ), Դեք Դ՛Արսիի (բաս կիթառ, ստեղնաշարային գործիքներ, բեք վոկալ) և եղբայրներ կիթառահարներ Քրիստիան Մազալի և Լորան Բրանկովիտցայի կողմից։ 2010 թվականին խումբը հաղթել է Գրեմի մրցանակը՝ «Լավագույն ալտերնատիվ ալբոմ» նոմինացիայում։ Խմբի երգ Lasso-ն օգտագործվում է «Եվրոսպորտ» ալիքի գովազդում, իսկ Armistice և Lisztomania ստեղծագործությունները՝ որպես Pro Evolution Soccer 2012 խաղի սաունդթրեք։ If I Ever Feel Better երգը օգտագործվել է Բիլայն հեռախոսակապի վիդեոգովազդում։

## Կազմ

Phoenix mg 5742.jpg|Թոմաս ՄարսՎոկալ
Phoenix mg 5725.jpg|Դեք Դ՛ԱրսիԲաս
Phoenix mg 5760.jpg|Լորան ԲրանկովիտցԿիթառ
Phoenix mg 5722.jpg|Քրիստիան ՄազալԿիթառ


* Robin Coudert — Ստեղնաշարային գործիքներ, Հարվածային գործիքներ 
* Thomas Hedlund — Թմբուկներ

## Ձայնագրություն
### Ստուդիական ալբոմներ

### Համերգային ալբոմներ

### Սինգլներ

## Տեսահոլովակներ
* «Too Young»
* «Everything is Everything»
* «If I Ever Feel Better»
* «Rally»
* «Funky Squaredance»
* «Run Run Run»
* «(You Can’t Blame It On) Anybody»
* «Long Distance Call»
* «Consolation Prizes»
* «Lisztomania»
* «1901»
* «Trying to Be Cool»
* ''Chloroform"

## Ծանոթագրություններ

Կատեգորիա:«Գրեմմի» մրցանակի դափնեկիրներ
Մարժորի Էստիանո

**Մարժորի Էստիանո** (, ), բրազիլացի երգիչ և դերասանուհի։ Իր առաջին դերը խաղացել է «Globo» հեռուստաընկերության «Malhação» երիտասարդական սերիալում։

## Կենսագրություն
Պետական քոլեջում (Կուրիտիբա) արվեստի դասընթացն ավարտելուց հետո Մարժորին տեղափոխվել է Սան Պաուլո։ Այնտեղ նա 2 տարի սովորել է երաժշտության ֆակուլտետում, մասնակցել է թատերական ներկայացումների, նկարահանվել է հեռուստատեսային գովազդներում։ 2003 թվականին նա Ռիո դե Ժանեյրոյում հաճախել է դերասանական վարպետության դասընթացների «Ռեդե Գլոբո» հեռուստաընկերությունում։

Հեռուստատեսությունում իր նորամուտը կատարել է «Malhação» երիտասարդական ֆիլմում, որտեղ կատարել է Vagabanda խմբի Նատաշայի դերը։ Այդ դերի շնորհիվ նա ճանաչում է ձեռք բերել։

2005 թվականի ապրիլի 30-ին թողարկվել է Մարժորի Էստիանոյի երգերի առաջին՝ Marjorie Estiano սկավառակը։ Նույն տարվա հուլիսի նա տվել է իր առաջին համերգը։

2006 թվականին «Malhação» ֆիլմի 12-րդ եթերաշրջանից հետո Մարժորի Էստիանոն հրավիրվել է նկարահանվելու «Կյանքի էջեր» սերիալում։ Այս անգամ նա մարմնավորել է Մարինային, ով օգնում էր իր հորը ալկոհոլիզմից բուժվելու հարցում։

2007 թվականին Մարժորին ավարտել է իր երկրորդ՝ «Flores, Amores e Blábláblá» («Ծաղիկներ, Սեր և Բլաբլաբլա») ալբոմի վրա կատարվող աշխատանքները։ Նույն տարում նա «Երկու դեմք» սերիալում կատարել է Մարիա Պաուլայի դերը, ով տառապում է ծնողների մահվան պատճառով, և որը դարձել է հանցագործի զոհ։

2009 թվականին Մարժորին նկարահանվել է «Հնդկաստանի ճանապարհներ» սերիալում, որտեղ կատարել է Տոնյայի դերը, ով սիրում է Տարս Կադորին (Բրունու Գալյասուի կատարմամբ)՝ մի երտասարդի, ով տառապում էր շիզոֆրենիայով։

2011 թվականին դերասանուհին խաղացել է «Սեր չորս գործողությամբ» սերիալում։ 2011 թվականին Մարժորին «Մեր կյանքը» ֆիլմում խաղացել է Մանուելայի դերը։

2012 թվականին դերասանուհին խաղացել է Լորայի դերը «Կողք կողքի» պատմական սերիալում։

## Ֆիլմագրություն

## Անձնական կյանք
2006 թվականից դերասանուհին հարաբերությունների մեջ է դերասան Անդրե Ակինոյի հետ։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Բրազիլացի դերասանուհիներ
Կատեգորիա:Բրազիլացի երաժիշտներ
Կատեգորիա:Բրազիլացի երգիչներ
Կատեգորիա:Բրազիլացի հաղորդավարներ
Կատեգորիա:Թատրոնի դերասանուհիներ
Կատեգորիա:Կին կիթառահարներ
Կատեգորիա:Հեռուստատեսային դերասանուհիներ
Մեծարգո պարոն

**Մեծարգո պարոն** (), ռեժիսոր Ջոնաթան Լինի 1992 թվականի ամերիկյան քաղաքական կատակերգություն։

## Սյուժե
Ֆլորիդայից խորամանկ խաբեբա Թոմաս Ջեֆերսոն Ջոնսոնը թեև աղքատ չէ, բայց և այնպես հասկանում է, որ այդ խուլ տեղում չի կարող մեծ գումարներ վաստակել։ Նրան գերում են մայրաքաղաքի հարուստ բնակիչները, որոնց հետ կարող է ազատություն տալ իր տաղանդին։ Դրա համար նա որոշում է ընտրվել ԱՄՆ֊ի կոնգրեսի անդամ և վաստակել լոբբինգով զբաղվելով։

Հաջողության հասնելու համար նա օգտագործում է այն փաստը, որ իր կրճատ անունը Ջեֆ Ջոնսոն է, որը համընկնում է վերջերս մահացած կոնգրեսականի անվան հետ, և անցկացնում է ցածրաբյուջե քարոզարշավ, մտածելով, որ մարդկանց մեծ մասը չեն կարողանա գլուխ հանել այդ ամենից և ուղակի կքվեարկեն այն «անունին, որը գիտեն»։ Նա հաղթում է և գնում Վաշինգթոն, որտեղ «փողոցները լցված են ոսկով»։

Սկզբում գործերը լավ են դասավորվում, բայց հետո նա սկսում է տեսնել, թե ինչպես ժլատությունը և կաշառակերությունը դժվարացնում են այն հարցերի լուծումները, ինչպիսիք են՝  նախընտրական հիմնադրամների բարեփոխումը, շրջակա միջավայրի պաշտպանությունը, ինչպես նաև էլեկտրաէներգետիկական ընկերության գործունեությունը, որը փոքրիկ քաղաքում քաղցկեղ է առաջացնում փոքր երեխաների մոտ։

Փորձելով լուծել այս խնդիրները, կոնգրեսական Ջոնսոնն իմանում է, որ նրան խաբել է Էներգետիկայի և արդյունաբերության խորհրդի նախագահ Դիկ Դոջը։ Ջոնսոնը որոշում է պատասխան հարված հասցնել նրան, բայց այնպես, ինչպես ինքն է սովոր՝ խարդախությամբ։ Նրան հաջողվում է և բացահայտում է, որ Դոջը կաշառակեր է։ Ֆիլմի վերջում հասկանալի է դառնում, որ Ջոնսոնին դուրս են նետելու Կոնգրեսից՝ նրա ընտրվելու ձևի պատճառով, բայց նա ցուցադրաբար հայտարարում է, որ «Ես պատրաստվում եմ թեկնածությունս առաջադրել նախագահական ընտրություններում», իսկ հետո ջարդում է «չորրորդ պատը»։

## Դերերում

## Հետաքրքիր փաստեր
* Ֆիլմի բյուջեն կազմել է 50 միլիոն դոլար, իսկ ԱՄՆ֊ում վաճառքից ստացված գումարը՝ 46,666,502 դոլար։

## Մրցանակներ
* *Environmental Media Awards*
** «Լավագույն ֆիլմ» (1993)
** «Լավագույն ռեժիսոր» (Ջոնաթան Լին, 1993)
* *Political Film Society*
** Հատուկ մրցանակ (Ջոնաթան Լին, 2001)
** Հատուկ մրցանակ (2002)

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1992 ֆիլմեր
Կատեգորիա:Ամերիկյան ֆիլմեր
Կատեգորիա:Կատակերգություններ
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Լոս Առայանես ազգային պարկ

**Լոս Առայանես ազգային պարկ** (), ազգային պարկ Արգենտինայում։ Ունի 17.53 քառ. կմ տարածք։ Այն ընդգրկում է Նաուել Ուապի լճի ափին գտնվող Կետրիխուե թերակղզին, Նեուկեն պրովինցիայում, Վիլլա լա Անգոստուրայից 3 կմ հեռավորության վրա։

Չնայած *Luma apiculata* տեսակի ծառեր կարելի է տեսնել թերակղզի տանող ճանապարհի վերջում, 300-ամյա Արյանես անտառն ընդգրկում է 0.2 քառ. կմ տարածք հարավային կետում` ավելի քան 600 անտհատներով։ Անտառ կարելի է հասնել նավակով լճի տարբեր կետերից կամ Վիլլա լա Անգոստուրա նավահանգստի մոտից դեպի պարկ ընդամենը 12 կմ ճանապարհ է։ Այս ուղին, որը լի է վերելքներով և վայրէջքներով, հայտնի է նաև լեռնային հեծանվավազքով։

Կան մի քանի պուդուներ, Հարավային Անդյան եղջերուներ, գուանակոներ, կրծողներ ու փոքր աղվեսներ։ Թռչուններից կարելի է այստեղ տեսնել վարազահավերի, արծիվների, բազեների և փայտփորիկների։

Չնայած նրան, որ արդեն Նաուել Ուապի ազգային պարկի մի մասն էր, այնուամենայնիվ Լոս Արայանես ազգային պարկը ստեղծվել է 1971 թվականին՝ պաշտպանելու անտառի հազվագյուտ արրայան ծառերը։ Հողը և ֆրագիլե ծառերի արմատները պաշտպանելու համար կառուցվել է փայտե ճանապարհ զբոսաշրջիկների համար, որոնք բավականություն են ստանում՝ դիտելով դարչինի գունավոր ծառերը։

## Կլիմա
Պարկն ունի ցուրտ և խոնավ կլիմա։ Ձմռանը միջին ջերմաստիճանը 3&nbsp;°C է, իսկ ամռանը՝ 14&nbsp;°C։ Տարեկան տեղումների քանակը՝ 1300 մմ է. ամենաշատ տեղումները թափվում են ձմռան ընթացքում։ Ձյուն գալիս է հուլիս-սեպտեմբեր ամիսներին։

## Պատկերասրահ

Casa bosque de arrayanes.JPG|Փոքրիկ խրճիթ Արյանես անտառում
Pasarela en bosque de arrayanes.JPG|Փայտե ճանապարհ զբոսաշրջիկների համար
Muelle Bosque de Arrayanes - panoramio.jpg
Istmo de Quetrihué.JPG


## Ծանոթագրություններ

## Արտաքին հղումներ
* Ficha en SIB 

Կատեգորիա:1971 հիմնադրված բնության հատուկ պահպանվող տարածքներ
Կատեգորիա:Արգենտինայի ազգային պարկեր
Կատեգորիա:Կատեգորիա ԲՊՀՄ II
Ավետարան (4818)

**Ավետարան** (4818), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4818 թվի տակ։ Ձեռագիրը գրվել է 1316 թվականին Հովսիան գրչի,  Հակոբ գրչի կողմից՝ Հագարակն գյուղում։ Ստացողը եղել է Պարոն Հովհաննեսն։ Գրված է թղթի վրա, որը ունի 33x23 չափս։ Ձեռագիրը կազմված է  285 թերթից։ Գրված է երկսյուն, բոլորգրով։ Ունի տերունական 25, ավետարանիչ 1, խորան 10, կիսախորան և լուսանցազարդ   մանրանկարներ։ Պահպանակը ունի 2 էջ, գրված է՝ մագաղաթի վրա՝ ուղղագիծ երկաթագրով, Քարոզգիրք։ Կազմը՝ կաշեպատ տախտակ դրոշմազարդ, արծաթյա 6 խաչով և կոստղապատ, աստառը՝ զարդահյուս մետաքս։ Հիշատակարաններ գրչի՝ 90բ, 139բ, 217ա, 278բ, ստացողի՝ 279բ, 281ա, հետագայի՝ 90բ, 139բ, 217ա, 279բ (14-րդ դար), 281բ (1407թ.), 280բ (1410թ.), 280ա (1432թ.), 283բ (1585թ.):

## Ծանոթագրություններ

Կատեգորիա:Մատենադարանի ձեռագրեր
Ֆիլիպ Հելանդեր

**Ֆիլիպ Հելանդեր** (, ), շվեդ ֆուտբոլիստ, «Բոլոնյա» ակումբի և Շվեդիայի հավաքականի պաշտպան։ 2018 թվականի աշխարհի առաջնության մասնակից։

## Ակումբային կարիերա
[thumb|left|190px|Ֆիլիպ Հելանդերը «[Մալմյո ՖԱ|Մալմյո» ակումբի կազմում]]
Հելանդերը «Մալմյո» ակումբի սան է։ 2011 թվականի սեպտեմբերի 8-ին՝ «Էֆլե» ակումբի դեմ խաղում նա կատարել է իր նորամուտը Ալսվենսկան լիգայում։ 2013 թվականին Ֆիլիպը դարձել է երկրի չեմպիոն և Շվեդիայի Սուպերգավաթի դափնեկիր։ 2014 թվականի օգոստոսի 23-ին՝ «Նոռչյոպինգ» ակումբի դեմ խաղում Հելանդերը խփել է իր առաջին գոլը «Մալմյո» ակումբի կազմում։ 2014 թվականին Հելանդերը երկրորդ անգամ դարձել է Շվեդիայի չեմպիոն։

2015 թվականի ամռանը նա տեղափոխվել է իտալական «Էլլաս Վերոնա» ակումբ։ Սեպտեմբերին՝ «Ինտեր» ակումբի դեմ խաղում նա կատարել էիր նորամուտը իտալական Սերիա Ա-ում։ Սեպտեմբերի 27-ին՝ «Լացիո» ակումբի դեմ խաղի ժամանակ նա խփել է իր առաջին գոլը «Էլլաս Վերոնա» ակումբի կազմում։

Մրցաշրջանի վերջում Հելանդերը տեղափոխվել է «Բոլոնյա» ակումբ։ 2016 թվականի հոկտեմբերի 16-ին՝ «Լացիո» ակումբի դեմ խաղում նա կատարել է իր նորամուտը նոր թիմի կազմում։ Նույն հանդիպման ժամանակ Հելանդերը խփել է իր առաջին գոլը «Բոլոնյա» ակումբում։

## Միջազգային կարիերա
2015 թվականին Հելանդերը Շվեդիայի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Մրցաշարում նա մասնակցել է Դանիայի, Իտալիայի, Անգլիայի և երկու անգամ էլ Պորտուգալիայի հավաքականների դեմ խաղերին։

2017 թվականի մարտի 28-ին՝ Պորտուգալիայի հավաքականի դեմ  ընկերական խաղում նա կատարել է իր նորամուտը Շվեդիայի հավաքականի կազմում։

2018 թվականին Հելանդերը հավաքականի կազմում մասնակցել Ռուսաստանում կայացած աշխարհի առաջնությանը։ Սակայն մրցաշարի ընթացքում նա եղել է պահեստային խաղացող և խաղադաշտ դուրս չի եկել։

## Ձեռքբերումներ
**Ակումբային**

 **«[[Մալմյո ՖԱ|Մալմյո]]»**
*  Շվեդիայի ֆուտբոլի առաջնություն — 2013
*  Շվեդիայի ֆուտբոլի առաջնություն — 2014
* Շվեդիայի Սուպերգավաթակիր — 2013

**Միջազգային**

 **Շվեդիա (մինչև 21)**
*  Եվրոպայի երիտասարդական առաջնություն — 2015

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Malmö FF profile 
* SvFF profile
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Շվեդիայի ֆուտբոլի ազգային հավաքական
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Խորհրդատետր (4821)

**Խորհրդատետր** (4821), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4821 թվի տակ։ Ձեռագիրը գրվել է 14-րդ դարում։ Ստացողը ենթադրաբար եղել է Գրչագիչն։ Գրված է մագաղաթի վրա, որը ունի 30x21 և 26.5x19.5 չափս։ Ձեռագիրը կազմված է 22 թերթից։ Գրված է միասյուն, բոլորգրով։ Ունի կիսախորան մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝ 12ա, հետագայի 4բ (17-րդ դար)։
## Բովանդակություն
* Աղօթք հայատառ լատիներեն

## Ծանոթագրություններ

Կատեգորիա:Մատենադարանի ձեռագրեր
Ճառընտիր (4822)

**Ճառընտիր** (4822), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4822 թվի տակ։ Ձեռագիրը գրվել է 1491 թվականին Հակոբ գրչի, Մովսես գրչի կողմից՝ Արծկեյում։ Ստացողը եղել է Խալիֆն։ Գրված է թղթի վրա, որը ունի 31x21 չափս։ Ձեռագիրը կազմված է 473 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 25բ, 125բ, 235ա, 471ա և այլուր, կազմողի՝ 473ա (1608թ.), հետագայի՝ 235բ, 472բ (16-րդ դար), 241ա, 473ա (1608թ.), 1ա (1733թ.):
## Բովանդակություն
* Ճառք, Խրատք (Ոսկեբերան, Եփրեմ, Յովհ. Վանական, Եղիշե, Սևերիանոս, Բարսեղ Կեսարացի, Յովհ. Մանդակունի, Կւրեղ Երուսաղեմցի, Յովհ. Երզնկացի),
* Ներբողեանք (Ներսես Շնորհալի, Ոսկեբերան, Յակ. Սրճեցի, Եփրեմ),
* Պատմութիւնք Գալստեանն մոգուց, Կոտորմանն մանկանց Ի Բեթղեհեմ, Թաղմանն և Յարութենանն Քրիստոսի, Փոխմանն Աստուածածնի, Հազունեաց խաչին, Խաչափայտին, Գալստեանն Մահմետին Ի Հայս, Վարադայ խաչին,
* Վարք և վկայաբանութիւնք՞
## Ծանոթագրություններ

Կատեգորիա:Մատենադարանի ձեռագրեր
Պեր Շտայնբրյուկ

**Պեր Շտայնբրյուկ** (, ), գերմանացի քաղաքական գործիչ, Գերմանիայի Սոցիալ֊դեմոկրատական կուսակցության անդամ։

## Քաղաքական կարիերան Գերմանիայում
2002-2005 թվականներին զբաղեցրել է Հյուսիսային Հռենոս-Վեսթֆալիայի դաշնային հողի վարչապետի պաշտոնը, 2005-2009 թվականներին եղել է Գերմանիայի ֆինանսների նախարարը և Գերմանիայի սոցիալ-դեմոկրատական կուսակցության փոխնախագահը։ 2009 թվականից նա Բունդեսթագում Գերմանիայի սոցալ֊դեմոկրատական կուսակցություն խմբակցության անդամ է։

2012 թվականի սեպտեմբերին Շտայնբրյուկը 2013 թվականի ընտրություններում առաջադրվել է որպես թեկնածու։

## Գործունեությունը Ուկրաինայում
2015 թվականին Շտայնբրյուկը մասնակցել է Ուկրաինայի արդիականացման գործակալության ստեղծմանը՝ նշանակվելով ֆինանսական և հարկային քաղաքականության ոլորտում բարեփոխումների համար պատասխանատու ֆինանսների և հարկերի բաժնի վարչության պետի պաշտոնը։ Նա Ուկրաինայի արդիականացման գործակալության ութ ոլորտային բաժանմունքներից մեկի ղեկավարն է։ Նրա գործընկերներն էին եվրոպացի հայտնի տնտեսագետները և քաղաքական գործիչները, այդ թվում` Գործարարության և արդյունաբերության հարցերով եվրոպական հանձնաժողովի նախկին փոխնախագահ Գյունտեր Ֆերխոյգենը, Ֆրանսիայի արտաքին գործերի նախկին նախարար Բերնար Քուշները, Լեհաստանի նախկին վարչապետ Պոլշի Ցիմոշևիչը և այլք։

Գործակալության շնորհանդեսի ժամանակ Պեր Շտայնբրյուկը նշել է, որ իր թիմը Ուկրաինայի տնտեսությունը փրկելու համար կգտնի 300 միլիարդ եվրո։

 
Ըստ Շտեյնբրյուկի, բարեփոխումները, որոնք Ուկրաինան պետք է իրականացնի, առաջին հերթին պետք է ուղղված լինեն կոռուպցիայի դեմ պայքարին, անկախ դատական համակարգի ստեղծմանը, ինչպես նաև բանկային և ֆիսկալ կայուն համակարգերի ստեղծմանը։

2015 թվականի հունիսի 10-ին Պեր Շտայնբրյուկը հայտարարել է, որ Ուկրաինայի արդիականացման գործակալության խորհրդատուին ծառայություններ չի տրամադրի։ Նա որոշել է հրաժարվել իր մասնակցությունից Ուկրաինայում քաղաքական հարաբերությունների վատթարացման պատճառով։ ՈւԱԳ-ի ստեղծման նախաձեռնությունը ի սկզբանե ենթարկվել էր քննադատության, քանի որ այն ֆինանսավորվում էր ուկրաինացի օլիգարխների, և որ ամենակարևորն էր Դմիտրի Ֆիրտաշի կողմից, որի կարողությունները գերմանական ԶԼՄ-ներում կապվում են Ուկրաինային ռուսական գազի մատակարարման ոչ թափանցիկ սխեմաների հետ։

## Արտաքին հղումներ
* Պեր Շտայնբրյուկի կայքը 

## Ծանոթագրություններ

Կատեգորիա:Գերմանացի տնտեսագետներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի կառավարության նախարարներ
Կատեգորիա:Ոչ գեղարվեստական գրողներ
Կրոկեմբուշ

**Կրոկեմբուշ** (), կարամելով կամ հատուկ քաղցր սոուսով ամրացված և կարամելային թելերով, շաքարապատ նուշով, մրգով, շաքարապատ ծաղիկներով զարդարված միջուկով պրոֆիտրոլների մեծ կոն ներկայացնող ֆրանսիական աղանդեր։ Կիրառվում է որպես հարսանեկան, մկրտության, Սուրբ Ծննդյան հյուրասիրություն։ 
 
Անվանումը ծագում է  բառից, ինչը նշանակում է «խռթխռթում է բերանի մեջ»։

## Կրոկեմբուշը համահասարակական մշակույթում
* «Հուսահատ տնտեսուհիները» հեռուստասերիալի հինգերորդ սեզոնի առաջին սերիայում գլխավոր հերոսուհիների՝ Բրի Բան դե Կամպի և Քեթրին Մեյֆերի միջև աղմկոտ վիճաբանություն ծագեց այն պատճառով, որ Բրին կրոկեմբուշի բաղադրատոմսն ավելացրել էր իր բաղադրատոմսերի գրքում։
* «Քմահաճների զարդարանքները» հեռուստասերիալի սեզոններից մեկի վերջին սերիայում տիկնայք խոհարարության ստուգարքի ժամանակ պետք է կրոկեմբուշ պատրաստեին։
* «Antique Bakery»-ի 7-րդ սերիայում հրուշակեղենի արտադրամասը կրոկեմբուշի պատվեր ստացավ, որի համար կարամելային թելերը պատրաստեցին պատվերի ընդունման վայրում, քանի որ համի յուրատեսակության համար կարամելը պետք է թարմ լիներ։
* «Հիասքանչ հրուշակագործ»-ի 12-րդ սերիայում Ամանո Իչիգոն որպես Սուրբծննդյան տորթ՝ կրոկեմբուշ է պատրաստում։
* Ավստրալիական խոհարարական շոուի՝ «Հաղթանակի գոգնոցի» 32-րդ սերիայի 4 մասնակիցները մրցելույթի խմորով կրոկեմբուշ պատրաստեցին։
* Հարավկորեական «Միսս Պանդա և պարոն Ոզնի» դորամայի 14-րդ սերիայում Ոզնու պապիկը «Սուրբ Օնորե» հրուշակարանում կրոկեմբուշ է պատրաստում։
* Ուկրաինական «МастерШеф» շոուի 3-րդ սեզոնի 14-րդ թողարկման ժամանակ մրցում էին, թե ով կպատրաստի ամենաբարձր կրոկեմբուշը։
* «Երկու աղջիկները՝ ժայռերի վրա» սիթքոմի 3-րդ սեզոնի 12-րդ սերիայում գլխավոր հերոսուհին իր իր թիմակցի հետ խոհարարության դասի համար կրոկեմբուշ է պատրաստում։
* «Ֆալսիֆիկացիա» հեռուստասերիալի 1-ին սեզոնի 5-րդ սերիայում Գլխավոր հերոսուհու տանը կրոկեմբուշ կա։
* «Խոհանոց» հեռուստասերիալի 3-րդ սեզոնի 16-րդ սերիայում կրոկեմբուշը հայտարարվում է խոհարար Լուիի արքայական ուտեստը։
* «Վան Պիս»-ի 788-րդ սերիայում Մեծ Մայրիկը կրոկեմբուշ է փնտրում։
* «Սիրիր ինձ» սիթքոմի 3-րդ սեզոնի 3-րդ սերիայում Առնոլդի հայրը կրոկեմբուշը սեղանի վրայից գցեց գետնին։

## Տես նաև
* Տորթ

## Ծանոթագրություններ

## Արտաքին հղումներ
* Bigné (Pâte à Choux, or Cream Puff Dough) իլյուստրացված բաղադրատոմսով
* Chocolate Croquembouches , բաղադրատոմսը վերցված է Epicurious-ից։
* Croquembouche , բաղադրատոմսն ամերիկացի գործարար Մարտա Ստյուարտինն է։
* Croque-en-Bouche , բաղադրատոմսը վերցված է Food Network-ից։

Կատեգորիա:Համաշխարհային խոհանոց
Կատեգորիա:Հրուշակեղեն
Կատեգորիա:Ֆրանսիական խոհանոց
Ժակ Կյուժա

**Ժակ Կյուժա** ( կամ *Cujaus*), լատիներենով **Կույացի** ()), ֆրանսիացի իրավագետ (իրավաբան), հռոմեական օրենքի (հումանիտար դպրոցի) ուսումնասիրման այսպես կոչված փիլիսոփայական կամ էլեգանտ դպրոցի ամենահայտնի ներկայացուցիչը։ Նա առաջինն էր, ում նախաձեռնությամբ հռոմեական իրավունքը դարձավ ուսումնական գիտակարգ։

## Կարիերա
Դասախոսական տաղանդը, նորագույն մեթոդների կիրառումը 1547 թվականին մեծ հեղինակություն բերեցին Կյուժային Թուլուզում։ Այդուհանդերձ, նա արժանացավ Ակուրսիայի և Բարտոլոյի գաղափարների հետնորդ հանդիսացող իրավաբանների ատելությանը։ Վերջիններս 1554 թվականին մերժեցին նրան նշանակել հռոմեական իրավունքի ամբիոնի բաժնի վարիչի թափուր պաշտոնում։ Վերջինս հետագայում փակվեց վատ աշխատանքի պատճառով։

Այդուհանդերձ, Կյուժան հասավ բազմաթիվ հաջողությունների Բուրժում, Վալանսում, Թուրինում, Գրենոբլում, Փարիզում։

### Գիտական մեթոդներ
[thumb|''Opera omnia'', [1722]]
Նա հռոմեական օրենքը դիտարկում էր որպես կյանքի և մշակույթի կապ, և դրանով իսկ իրականացրել էր հռոմեական նորմերի անվերապահ և վերացական կիրառման անհնարինության գաղափարը ժամանակակից իրականության մեջ։ Հինավուրց մշակույթի և լեզվի բնագավառում հսկայական գիտելիքներ ունենալով, նա կտրուկ տարբերվում էր գլովսատորներից, Կյուժան իր ստեղծագործություններում վերականգնել էր այդ մշակույթի անորոշ մանրամասները, մինչ այդ  երկարատև ստեղծագործութուն էր գրել հռոմեական իրավաբանների նորմերի ճշգրիտ, խեղաթյուրված մեկնաբանությունների փոխարեն, և առաջին անգամ փորձել է վերականգնել հռոմեական իրավունքի իսկական ստեղծողներ Պապինիանի, Ուլպիանի, Յուլիա Պավլի պատկերները։

Կյուժան գերազանց լատիներեն գիտեր, նրա ստեղծագործությունները այդ առումով հակադրվել են նախորդների գործերի հետ։ Ի տարբերություն Դոնելի սինթետիկի, Կյուժայի մեթոդը բացառիկ էր։

Կյուժայի առանձնահատկությունն այն էր, որ նա ձգտում էր օրենքի ոգուն և իմաստը հստակ հասկանալուն և ներկայացնելուն, այլ ոչ թե կազուիստիկական բառացի ու քնքուշ մեկնաբանությանը։ Կյուժայի ազդեցությունը հռոմեական իրավունքի ուսումնասիրության հետագա զարգացուման գործում ավելի քիչ է դառնում, քան Դոնելինը։ Վերջինների գործնական միտումները ավելի շատ ուժ ունեին, քան Կյուժայի զուտ գիտական ուսումնասիրությունը։

## Աշխատանքներ
Կյուժային գրչին են պատկանում մեծ թվով աշխատանքներ, որոնց ցանկում է «Revue de législation» աշխատանքը։

* Ստեղծագործությունների վերահրատարակում, 1874 (9 հատոր)

## Ծանոթագրություններ

## Գրականություն
* Berriat St. Prix, «Histoire de droit romain, suivie de l’histoire de Cujas» (П. 1821);
* Eyssel, «Donneau, sa vie et ses ouvrages» (Дижон, 1860);
* Flach, «Cujas, les glossateurs et les bartolistes» («Nouv. revue historique de droit», VII, 201).

## Արտաքին հղումներ
* Ժակ Կյուժան Բրիտանիկա հանրագիտարանում 

Կատեգորիա:Ֆրանսիացի փաստաբաններ
Կատեգորիա:Ֆրանսիացի իրավաբաններ
Կատեգորիա:Ֆրանսիացի փիլիսոփաներ
Կատեգորիա:Ֆրանսիացի պատմաբաններ
Կարմիր կրիան

**Կարմիր կրիան**, ֆրանս-ճապոնական անիմացիոն մուլտֆիլմ, որը նկարահանել է Միխայել Դյուդոկ դե Վիտան։ Այն պատմում է մի մարդու մասին, որը, անմարդաբնակ կղզուց խափչելու համար, որտեղ նա հայտնվել էր, կառուցում է լաստ, բայց կարմիր կրիան անում է հնարավոր ամեն ինչ, որպեսզի կանխի կղզուց նրան հեռանալը։

## Սյուժե
Սյուժեի կենտրոնում մի մարդ է, որը հայտնվել է անմարդաբնակ կղզում։ Փախչելու համար նա կառուցում է լաստ, սակայն կարմիր կրիան խանգարում է նրան կղզուց հեռանալ։ Զգալով զայրույթ և հուսահատությունը, մարդը թողնում է կրիային մեջքի վրա պառկած։ Թվում է, թե նա մահացել է, սակայն մի քանի գիշեր հետո նա խորհրդավոր կերպով վերածվում է մի երիտասարդ աղջկա։ Նրանք սկսում են ապրել կղզում, միասին վարելով պարզ կյանք։ Շուտով նրանք ունենում են մի որդի։ Երեխան արդեն դառնում է դեռահաս, երբ ցունամի է գալիս կղզի՝ ոչնչացնելով ափամերձ բամբուկե ծառերը։ Փոթորիկից հետո երիտասարդը փնտրում է իր ծնողներին, բայց միայն վիրավոր մորն է գտնում։ Հայրն ընկել էր ծովը, սակայն նրա որդին կարողանում է փրկել նրան։ Ընտանիքը վերամիավորվում եև շարունակում ապրել կղզու վրա։

Քաղաքակրթության մասին հիշեցնող միակ առարկան ապակե շիշն է, որը բերել են ալիքները։ Մեծանալով՝ երիտասարդը որոշում է լողալով հեռանալ կղզում։ Ծնողները թողնում են նրան։ Ցուցադրվում է նրանց կյանքը կղզու վրա, ապա գլխավոր հերոսի մահը, որ վրա է հասնում քնի ընթացքում։ Կինը նորից վերածվում է մեծ կարմիր կրիայի և հեռանում։

## Փաստեր
*Սա  Հյայո Միյազակիի հեռանալուց հետո Ghibli ստուդիայի առաջին նախագիծն է։
* Հայաո Միազակին Միքայել Դյուդոկա դե Վիտային այս մուլտֆիլմի նկարահանմանը մասնակցելու հարցը հաստատել է 2010 թվականին։
*Ֆիլմի մեջ հնչում են մարդկանց կողմից արձակված հնչյուններ, օրինակ, բացականչություններ, բայց խոսք չկա։

## Պրեմերա
2016 թվականի մայիսի 13-ին թողարկվել է մուլտֆիլմի թրեյլերը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2016 մուլտֆիլմեր
Կատեգորիա:Ճապոնական մուլտֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆիլմեր
Պաշա Առուշանով

**Պաշա Առուշանով** (, ), խորհրդային տնտեսական, պետական և քաղաքական գործիչ։

## Կենսագրություն
Ծնվել է 1916 թվականին, Բաքվում։ 1940 թվականից` ՀԿԿ անդամ։

Ավարտել է բանվորական ֆակուլտետը (1936), Ադրբեջանի Ազիզբեկովի անվան արդյունաբերական ինստիտուտը (1936-1941 թթ.), անցել է Ի․ Ստալինի անվան ռազմական ակադեմիայի հատուկ դասընթացներ։

1941-1946 թվականներին ծառայել է Կարմիր բանակում` որպես գլխավոր ինժեներ։ Պատերազմի մասնակից է եղել 1942 թ. օգոստոսից, ստացել է Հայրենական պատերազմի Կարմիր աստղ և «Զինվորական ծառայության համար» մեդալ։

## Աշխատանքային փորձ
* 1946 թ․ «Կշեռք» գործարանի նախագծման և արտադրության բաժնի պետ, «Ազնեպրոպպրոմատերիալե» ՓԲԸ գլխավոր տնօրենի տեղակալ (Կարադագ)
* 1946-1952 թթ․ Ադրբեջանական կոմկուսի լիգայի կենտրոնական կոմիտեի երկրորդ քարտուղար
* 1952 թ․ Կոմկուսի (բոլշևիկյան) տրանսպորտային վարչության պետի տեղակալ
* 1952-1953 թթ․ Ադրբեջանի կոմունիստական կուսակցության Գյանջայի շրջանային կոմիտեի տրանսպորտային վարչության պետ
* 1953 թ. Մայիս ֊ 1954 թ. Մարտ, Լեռնային Ղարաբաղի ինքնավար մարզի տարածաշրջանային խորհրդի գործադիր կոմիտեի նախագահ
* 1954-1959 թթ․ Ադրբեջանի կոմունիստական կուսակցության Կենտրոնական կոմիտեի նավթային արդյունաբերության վարչության պետ
* 1959 թ. Ադրբեջանի Կոմկուսի քիմիական և նավթային արդյունաբերության վարչության պետ
* 1962 թ․ Ադրբեջանի արդյունաբերական և շինարարական կոմկուսի կենտրոնական կոմիտեի բյուրոյի փոխնախագահ
* 1965 թ․ Ադրբեջանի կոմունիստական կուսակցության կենտրոնական կոմիտեի ծանր արդյունաբերության վարչության պետ
* 1965-1980 թթ․ ԽՍՀՄ Նավթային արդյունաբերության նախարարության արտաքին կապերի, արտահանման և ներմուծման գլխավոր վարչության պետ
* 1980-1988 թթ. նույն վարչության առաջատար ինժեներ
* 1989-1990 թթ. «Զարուբեժնհեֆդ» ասոցիացիայի արտադրության բաժնի ավագ ինժեներ

Ադրբեջանի կոմունիստական կուսակցության կենտրոնական կոմիտեի  (16.2.1954 - 1966) և Ադրբեջանի կոմունիստական կուսակցության կենտրոնական կոմիտեի բյուրոյի  (17.2.1954 - անհայտ) անդամ։

Նա ընտրվել է ԽՍՀՄ Գերագույն խորհրդի 4-րդ գումարման պատգամավոր։

Մահացել է 2004 թվականին։

## Մրցանակներ
* Հոկտեմբերյան հեղափոխության շքանշան
* Հայրենական պատերազմի 1֊ին աստիճանի շքանշան (23.11.1944)
* Հայրենական պատերազմի 2֊րդ աստիճանի երկու շքանշան(23.02.1944, 03.09.1945)
* Կարմիր աստղ շքանշան (25.01.1943)
* Աշխատանքային կարմիր դրոշի շքանշան (19.03.1959)
* Պատվո երկու շքանշան  (23.05.1966)
* Մեդալ «Մարտական ծառայությունների համար» (31.08.1943)

## Ծանոթագրություններ

## Արտաքին հղումներ
* Арушанов

Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդային պետական գործիչներ
Կատեգորիա:Կարմիր աստղի շքանշանի ասպետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:ԽՍՀՄ ԳԽ 4-րդ գումարման պատգամավորներ
Կարմիր թիթեռների կիրճ

**Կարմիր թիթեռների կիրճ** () կամ **Օրինոյի կիրճ** (), կիրճ Հունաստանում։ Կրետեի ամենագեղեցիկ կիրճերից մեկը։

Ամառային տաք օրերին այստեղ են գալիս մեծ քանակությամբ կարմիր թիթեռներ, որոնք այս արտասովոր վայրում փնտրում են զովություն ու խոնավություն։

1993 թվականի հսկայանկան հրդեհի պատճառով կիրճը հայտնվել էր աղետալի վիճակում։ Չնայած դրան, բնությունը և տեղական իշխանությունները վերականգնել են կիրճի բնօրինակ գեղեցկությունը։ Մինչև կիրճում հրդեհի բռնկվելը, այնտեղ ապրում էին բազմաթիվ կարմիր թիթեռներ, որոնք գոյություն ունեն մինչև հիմա, բայց՝ ավելի փոքր քանակությամբ։ Կիրճն առանձնահատուկ է նաև իր ոչ մեծ լեռնային գետերով ու ջրվեժներով, որոնք ճանապարհորդության ընթացքում հաճույք են պատճառում մարդկանց։ Կիրճը բաժանված է երեք մասի։ Առաջին մասում գերակշռում է բուսականությունը։ Երկրորդ մասում կան մշակված լեռնային տարածքներ։ Մոտենալով կիրճի երրորդ՝ պայմանական մասին, բացվում է վեր խոյացող լեռների հրաշալի տեսարանը։

Կարմիր թիթեռների կիրճը սկիզբ է առնում Օրինոյի գյուղից և ձգվում դեպի Կուտուրաս գյուղ։ Ամռանը ճանապարհը տևում է 4 ժամ, ձմռանը՝ աղբյուրի և ջրվեժների ջրի առատ հոսքի պատճառով, ավելանում է ուղևորության ժամանակը։ Արշավը հեշտացնելու համար կան օգնող ցուցանակներ։

## Ծանոթագրություններ

## Արտաքին հղումներ
* Butterfly Gorge, wikiloc.com
* Φαράγγι Ορεινού (Φαράγγι των Κόκκινων Πεταλούδων) 
* Orino — Butterfly Gorge by Makrigialos area 

Կատեգորիա:Հունաստանի աշխարհագրական օբյեկտներ
Կատեգորիա:Ձորեր այբբենական կարգով
Cool for the Summer

«**Cool for the Summer**», ամերիկացի երգչուհի Դեմի Լովատոյի երգը։ Այն թողարկվել է Դեմիի հինգերորդ Confident (2015) ստուդիական ալբոմի համար, որպես գլխավոր սինգլ։ Երգը թողարկվել է Hollywood Records և Island Records ձայնագրման լեյբլների կողմից՝ 2015 թվականի հուլիսի 1-ին։ Սինգլը գրվել է Լովատոյի, Ալեքսանդր  Քրոնդլունդի, Սեյվըն Քոթեչայի կողմից։ Երգի պրոդյուսերությամբ զբաղվել է Մաքս Մարտինը։ «Cool for the Summer» սինգլը փոփ-ռոք ժանրի երգ է, որի մեջ ներառվել են էլեկտրոնիկ երաժշտության տարրեր։

«Cool for the Summer» սինգլը նոմինացվել է երկու՝ MTV Video Music Awards և 2015 Teen Choice Awards մրցանակաբաշխության ժամանակ՝ «Ամառվա երգ» անվանակարգում։ Այն Հունաստանում, Չեխիայում, Լիբանանում, Նոր Զելանդիայում, Շոտլանդիայում և Միացյալ Թագավորությունում զբաղեցրել է առաջին հորիզոնականը, իսկ Ավստրալիայում, Կանադայում, Իռլանդիայում, Սլովակիայում, Իսպանիայում և ԱՄՆ-ում հայտնվել թոփ 20 երգերի ցանկում։

## Կոմպոզիցիա և թողարկում
Դեմի Լովատոն սինգլի համահեղինակն է։ Սինգլը ձայնագրվել է երկու լեյբլներում՝ MXM Studiosում (Լոս Անջելես) և  Wolf Cousins Studios (Ստոկհոլմ, Շվեդիա)։ 2015 թվականի հունիսի 25-ին Դեմին հայտարարեց, որ սինգլը կթողարկվի նույն տարվա հուլիսի 1-ին։

Երաժշտական առումով սինգլը փոփ-ռոք ժանրի է։ Այն ունի նաև ռոքի և էլեկտրո երաժշտության տարրեր։ Ըստ Լովատոյի, սինգլը տոնախմբություն գնալու հիմն է։

## Քննադատական գնահատականներ
*Nylon* ամսագրից Յասմին Գարնեթը սինգլը անվանել է «բացարձակապես ամառային երգ»։ Billboard ամսագրից Ջեյսոն Լիփշոթը երգը գնահատել է 5 աստղերից չորսուկես։ Idolator կայքը սինգլը գնահատել է 10 բալանոց համակարգից 7,5 միավորով։

*Time* ամսագրից Նոլան Ֆինեյը հաստատել է, որ Լովատոյի վոկալն իրոք ցնցող է։ *[[New York (magazine)|New York]]* ամսագրի խմբագիր Դե Լոքեթթը երգն անվանել է «կատարյալ ամառային երգ, որ երբևէ կարող էր ձայնագրվել»։ Էննի Զալեսքին երգը նկարագրել է որպես անդադար լսվող երգ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Սերտիֆիկացում

## Ծանոթագրություններ

Կատեգորիա:2015 սինգլներ
Կատեգորիա:Դեմի Լովատոյի երգեր
Կատեգորիա:ԼԳԲՏ երգեր
Կատեգորիա:Փոփ երգեր
Աղջրկուբերդ

**Աղջրկուբերդ**, բերդ Կարսի մարզի Օլթիի օկրուգում, Թորթում գետի հովտում։ Ավերակները գտնվում են Աղջրիկ գյուղի մոտ։

## Ծանոթագրություններ

Կատեգորիա:Կարսի մարզի հայկական բերդեր և ամրոցներ (Թուրքիա)
Կատեգորիա:Ամրոցներ այբբենական կարգով
Կատեգորիա:10-րդ դարի հայկական բերդեր և ամրոցներ
Ռաուլ Բոտ

**Ռաուլ Բոտ** (, ), ամերիկացի մաթեմատիկոս։ Ծնվել է Հունգարիայում, հետո ընտանիքը տեղափոխվել է Չեխոսլովակիա, որտեղից էլ, ֆաշիստական բռնազավթման վտանգի պատճառով, տեղափոխվել Կանադա։ Երկրորդ համաշխարհային պատերազմի ընթացքում ծառայել է Եվրոպայի կանադական զորամասերում։ Մոնրեալի ՄաքԳիլի համալսարանում սովորելուց հետո, տեղափոխվել է Միացյալ նահանգներ։ Նախ աշխատել է տեսական էլէկտրատեխնիկայի բնագավառում, ապա սկսել է ուսումնասիրել մաթեմատիկա, դիֆերենցիալ երկրաչափություն և հանրահաշվական տոպոլոգիա։ 1949 թվանակից սկսած աշխատել է Փրինսթոնի Հեռանկարային հետազոտությունների ինստիտուտում։ Բոտը հետաքրքրվել է Մայքլ Ատյոյի կողմից ստեղծված տոպոլոգիական տեսությամբ, և տարիներ շարունակ համագործակցել է նրա հետ, սկզբում ուսումնասիրելով K-տեսության հաճախականությունը, ապա անշարժ կետերի մասին ընդհանրացման տեսությունը, որտեղ գլխավոր արդյունքը Ատյո-Բոտի անշարժ կետի վերաբերյալ տեսությունն էր և, այսպես կոչված, Վուդս Հոլի տեսությունը, որն անվնանվել է այն տեղանքի անունով, ուր տեղի է ունեցել կոնֆերանսը։ Հետագայում նրանք համագործակցում էին մասնակի ածանցյալներով դիֆերենցիալ հավասարումների վերաբերյալ Պետրովսկու արդյունքների ընդհանրացման որոնումների հարցում և մաթեմատիկական ֆիզիկայում։

## Պարգևներ
* 1964 թվական՝ Վեբլենի մրցանակ (երկրաչափության համար)
* 1987 թվական՝ ԱՄՆ-ի ազգային գիտական մեդալ
* 1990 թվական՝ Ստիլի մրցանակ
* 2000 թվական՝ Վոլֆի մրցանակ

## Գրքեր ռուսերեն լեզվով
* 

## Ծանոթագրություններ

## Արտաքին հղումներ
* Commemorative website at Harvard Math Department
* The Life and Works of Raoul Bott, by Loring Tu
* «Raoul Bott, an Innovator in Mathematics, Dies at 82» (NY Times/ January 8, 2006)

Կատեգորիա:Ամերիկացի մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Լոնդոնի թագավորական միության արտասահմանյան անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ամերիկացի ֆիզիկոսներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Հարվարդի համալսարանի դասախոսներ
Կատեգորիա:Թոքի քաղցկեղից մահացածներ
Կատեգորիա:20-րդ դարի ամերիկացի մաթեմատիկոսներ
Կատեգորիա:Լոնդոնի թագավորական ընկերության անդամներ
Կատեգորիա:Ամերիկացի գիտնականներ
Կատեգորիա:21-րդ դարի ամերիկացի մաթեմատիկոսներ
From Death to Destiny

**From Death To Destiny,** Asking Alexandria բրիտանական մետալկոր խմբի երրորդ ստուդիական ալբոմը, որը թողարկվել է 2013 թվականի օգոստոսի 6-ին։ 2012 թվականի օգոստոսի 13-ից մինչև 2013 թվականի հուլիսի 29-ը «Run Free»-ն, «The Death Of Me»-ն (երկու տարբերակներն էլ), «Killing You»-ն, «Moving On»-ը թողարկվել են որպես սինգլներ։ «Break Down The Walls»-ը նույնպես թողարկվել է որպես սինգլ, բայց արդեն թողարկումից հետո։

Ալբոմի պրոդյուսերը և ձայնագրողը եղել է Ջոուի Ստյորջիսը, սակայն, ի տարբերություն Asking Alexandria-ի մյուս ալբոմների, տեղեկությունները և մաստերինգը լրացրել են, համապատասխանաբար, Դեվիդ Բենեթը և Թեդ Յենսենը։

## Ստեղծագործությունների ցանկ
Բոլոր երգերը գրված է Ջեյմս Կասելի, իսկ խոսքերը՝ Դենի Ուորսնոպի կողմից։

## Ձայնագրության անդամներ

### Asking Alexandria
* Դենի Ուորսնոպ՝ վոկալ (բացի 14 երգից)
* Բեն Բրյուս՝ սոլո կիթառ, բեք վոկալ, վոկալ 6 և 14 երգերում 
* Քեմելոն Լիդելի՝ կիթառներ 
* Սեմ Բեթալի՝ բաս կիթառ
* Ջեյմս Կասելս՝ հարվածային գործիքներ

### Լրացուցիչ երաժիշտներ
* Greater La Cathedral Choir՝ երգչախումբ "White Line Fever"-ում
* Հովարդ Ջոնս ()՝ "Until the End" հյուրական վոկալ
* Քրիսթոֆեր Մեսմեր՝ ֆորտեպիանո "The Death of Me"-ում
* Ջուսի Քարվինեն՝ լրացուցիչ երգահան "Break Down the Walls"-ում
* Լոգան Մեյդեր՝  լրացուցիչ երգահան, էլեկտրոնային կիթառի ձայնային դիզայն և ծրագրավորում "Break Down the Walls"-ում

### Անձնակազմ
* Էշ Էվիլդսեն՝ կատարող պրոդյուսեր, լրացուցիչ վոկալ "The Death of Me" և "Killing You"-ում "The Death of Me" и "Killing You"
* Ջոյ Ստյորջիս՝ պրոդյուսերություն, ինժեներություն, վոկալ, ծրագրավորում  "Run Free"-ում
* Դեվիդ Բենդետ՝  խառնուրդ
* Բրայան Ռոբինս՝ ինժեներություն 
* Մայքլ "Միտչ" Մայլեն՝ թվային մոնտաժ 
* Թեդ  Ջենսեն՝ մաստերինգ
* Նիկ Սեփսոն՝ վոկալ
* Ալան Հելսեր՝ լրացուցիչ վոկալ 
* Բրայան Պինո՝ լրացուցիչ վոկալ թրեքինգ 
* Ջո Գրեյվս՝ լրացուցիչ վոկալ թրեքինգ 
* Սաշա Շեմիրանի՝ լուսանարիչ 
* Էրիկ Կյորտիս՝ լուսանկարիչ 
* Էրին Ջոնսոն՝ մոդել
* McBride Design՝ արթվորք
* Unlimited Visual՝ արթվորք

## Դիրքը չարթերում

## Ծանոթագրություններ

Կատեգորիա:2013 ալբոմներ
Կատեգորիա:Asking Alexandria-ի ալբոմներ
Իսահակ Հեյզ

**Իսահակ Լի Հեյզ-կրտսեր** (, ), ամերիկացի ռիթմ ընդ բլյուզ երաժիշտ, կոմպոզիտոր պրոդյուսեր, գործիքավորող և դերասան։ Հեյզի ամենահայտնի երաժշտական ձայնագրությունը Stax Records-ն է։

Հեյզի ամենահայտնի ալբոմը «Hot Buttered Soul» դասական սոուլ-ալբոմն է։ Այս սկավառակով Հեյզը հեռացել է ավանդական կառուցվածք ունեցող 3 րոպեանոց երգերից։ Սկավառակի վրա ընդամենը 4 երգ է` երկու քավեր տարբերակներ, ավանդական փոփ երգեր և երկու օրիգինալ երգեր։ Ալբոմի երգերը տևում են 5-ից 18 րոպե։ Հեյզի մեկ այլ մեծ հաջողություն էր «Շաֆթ» ֆիլմի երաժշտությունը, որի համար նա ստացել է «Գրեմմի» և «Օսկար»։ Բացի այդ, ալբոմն առաջին տեղն է զբաղեցրել երեք ալբոմներից «Billboard» ամսագրի վարկանիշով։

մինի|աջից|1973 թվական

## Սկավառակագրություն
* Presenting Isaac Hayes (1967)
* Hot Buttered Soul (1969)
* Enterprise (1970)
* …to Be Continued (1970)
* The Isaac Hayes Movement (1970)
* Black Moses (1971)
* Shaft (1971)
* In the Beginning (1972)
* Joy (1973)
* Live at the Sahara Tahoe (1973)
* Tough Guys (1974)
* Truck Turner (1974)
* Chocolate Chip (1975)
* Disco Connection (1976)
* Groove-A-Thon (1976)
* Juicy Fruit (1976)
* A Man and Woman (1977)
* New Horizon (1977)
* For the Sake of Love (1978)
* Hotbed (1978)
* Don’t Let Go (1979)
* And Once Again (1980)
* Royal Rappin’s (1980)
* Lifetime Thing (1981)
* U-Turn (1986)
* Love Attack (1988)
* Wonderful (1994)
* Branded (1995)
* Raw and Refined (1995)
* Chef Aid: The South Park Album (1998)
* South Park: Bigger, Longer & Uncut (1999)
* Mr. Hankey's Christmas Classics (1999)
* Instrumentals (2003)
* At Wattstax (2003) (ձայնագրվել է օգոստոսի 20-ին Wattstax երաժշտական փառատոնում 1972)
* Hot Buttered Soul (2003) — Վերահրատարակում «Mobile Fidelity Sound Lab»

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սաքսաֆոնահարներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ռիթմ-և-բլյուզ երաժիշտներ
Կատեգորիա:Ամերիկացի ստեղնահարներ
Կատեգորիա:Ամերիկացի կինոկոմպոզիտորներ
Կատեգորիա:Հոլիվուդյան փառքի ծառուղի
Կատեգորիա:Օսկարակիրներ
Կատեգորիա:Կաթվածից մահացածներ
Մեծ ֆիլմը

**Մեծ ֆիլմը** (), Քրիստոֆեր Գեստի կինոֆիլմը։

## Սյուժե
Նիկ Չեմպենը կինոակադեմիայի շրջանավարտ է։ Հանկարծ նրա կարճամետրաժ ֆիլմը նվաճում է հատուկ մրցանակ։ Սա թույլ է տալիս նրան կատարել բարձր մակարդակի նկարահանումներ. նա նույնիսկ կարող է նկարահանել ֆիլմ Հոլիվուդում, որի մասին այնքան երազել է։

Բայց ամեն ինչ այնքան էլ հեշտ չէ։ Դերասանները, մենեջերներն ու գործակալներն օգտվում են Նիկի միամտությունից, իսկ ֆիլմի նախնական մտահղացումից ոչինչ չի մնում։ Նիկը իրեն կորցրել է, նա չգիտի, թե ինչ անի և արդյունքում ի վերջո թողարկում է ֆիլմը՝ հաշվի չառնելով իր ընկերուհի Սյուզենի և իր լավագույն ընկերոջ Էմմետի կարծիքները։

## Ստեղծագործություններ

## Ծանոթագրություններ

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1989 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կինոկատակերգություններ
Մերի (գետ)

**Մերի** (), գետ Ավստրալիայի Քվինսլենդ նահանգի Սանշայն-Քոստ շրջանում։

## Աշխարհագրական դիրք
Մերի գետը սկիզբ է առնում Բուրբուին գյուղի մոտակայքում։ Գետի հոսքի ուղղությունը հարավից հյուսիս է, չնայած, նրա ճանապարհին հանդիպում են մեծ քանակությամբ խրթին ոլորաններ։ Հոսում է Քենիլվորտ, Ջիմփի, Տիարո, Մարիբորո բնակավայրերով (ակունքից՝ գետաբերան) և թափվում Գրեյթ Սենդի նեղուց, որը գտնվում է Կորալյան և Թասմանյան ծովերի սահմանին՝ Ֆրեյզեր կղզու դիմաց։ Մերի գետի մեջ թափվում են 19 վտակներ։

## Պատմություն
Աբորիգենները գետն անվանել են Մուկուբուլա։ 1842 թվականի մայիսի 10-ին եվրոպացի հետազոտողներ Էնդրյու Պետրին և Հենրի Ռասելը գետին տվել են նոր անվանում՝ Ուայ Բեյ, սակայն 1847 թվականի սեպտեմբերի 8-ին,  Նոր Հարավային Ուելսի այն ժամանակվա նահանգապետ Չարլզ Ֆիցրոն գետն անվանեց ի պատիվ իր կնոջ՝ Մերի Լենոքսի (1790-1847)։ 1867 թվականին գետում, Ջիմփիի մոտ, հայտնաբերվել է ոսկի, ինչը հանգեցրել է տեղային ոսկու տենդի։

2006 թվականին նահանգի կառավարությունը հայտարարել է գետի վրա ամբարտակի շինարարության մասին։ 2009 թվականին ծրագիրը չեղյալ է հայտարարվել շրջակա միջավայրի նախարար Պիտեր Գարեթի կողմից՝ տեղի բնակիչների բողոքների և տարածաշրջանում էկոլոգիական իրավիճակի խախտման պատճառներով։

Գետում պարբերաբար տեղի են ունենում հեղեղումներ։ Ամենաուժեղը եղել է 2010-2011 թվականներին, երբ Մերիբորում ջրի մակարդակը նորմայից բարձրացել էր 8,2 մետր, իսկ Ջիմփիում`19,3 մետր։

## Ֆաունա
Գետում ապրում են հազվագյուտ հանդիպող *Elusor macrurus* կրիաներ։ Այլ հազվագյուտ կենդանիներից կարելի է նշել այնպիսի ձկնատեսակների, ինչպիսիք են եղջերատամը և Մերի գետի ձողաձուկը։ Գետում կարող են հանդիպել նաև 3,5 մ երկարությամբ բարձրակատար կոկորդիլոսներ։

## Պատկերասրահ

Mary River at Tiaro.jpg|Տիարոի մոտ, 2012 թվականի մայիս
Mary River near Tiaro.jpg|Կամուրջ Մերի գետի վրա, Տիարոի մոտ, 2012 թվականի մայիս
StateLibQld 1 234292 Mary River Bridge on the Maryborough railway line.jpg|Կամուրջ Մերի գետի վրա, Մերիբորոյի մոտ, 1882 թվական
StateLibQld 1 52544 Flooding of the Mary River along Richmond Street, Maryborough, 1893.jpg|Գետի հեղեղումը Մերիբորոյում, 1893 թվական


## Ծանոթագրություններ

Կատեգորիա:Ավստրալիայի գետեր
Իան ՄաքԷլհինի

**Իան ՄաքԷլհինի** (, ), հյուսիսիռլանդացի դերասան և ռեժիսոր։ Նա նկարահանվել է մի շարք հեռուստասերիալներում, որոնցից են «Թեգարթ», «Հոռնբլոուեր», «Սառը ոտքեր» և «Թյուդորներ» հեռուստասերիալները։ Առավել հայտնի է Բարիսթան Սելմիի դերով «Գահերի խաղ» և Մորգան Մոնրոյի դերով «Անկում» հեռուստասերիալներում։

## Անձնական կյանք
Նա ամուսնացած է դերասանուհի Մարի Ջոնսի հետ։ Նրանք ունեն իրենց սեփական ընկերությունը «Rathmore Productions Ltd.» անվանումով։

## Ֆիլմագրություն

## Վեբ սերիալներ

## Ծանոթագրություններ

Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Իռլանդացի դերասաններ
Կատեգորիա:Հեռուստատեսային դերասաններ
Կատեգորիա:Ռեժիսորներ